 Na MARY WAMBUI ZAIDI ya nusu ya vyama vya ushirika nchini havijatekeleza mikakati ya kulinda maelezo ya wateja wao. Hii ni licha ya mitambo ya vyama vingi kuvurugwa na wahalifu wakati wa janga la corona. Kulingana na ripoti mpya iliyotolewa Alhamisi, mitambo ya vyama vingi bado iko kwenye hatari ya kudukuliwa na wahalifu hao. Ripoti hiyo inafuatia utafiti ambao ulifanywa katika vyama 111 nchini. Utafiti ulihusisha vyama 40 katika eneo la Pwani, 30 eneo la Nairobi, vyama 10 katika maeneo ya Bonde la Ufa, Kati na Mashariki mtawalia, vitano katika maeneo ya Magharibi na Nyanza na kimoja katika eneo la Kaskazini Mashariki. Utafiti huo ulionyesha kuwa mitambo mingi iko kwenye hatari ya kudukuliwa, hivyo kuhatarisha usalama wa mabilioni ya fedha za wateja hao. Mwezi Oktoba 2021, ilibainika vyama hivyo vimekuwa vikipoteza jumla ya Sh6.23 milioni kila mwezi au Sh208,000 kila siku kwa wahalifu hao. Baadhi ya wahalifu wanadaiwa kuwa miongoni mwa watu wanaorekebisha mitambo hiyo inapoharibika. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  